
ЗА УСЛОВИЯТА И РЕДА ЗА ФИНАНСИРАНЕ И ПОДПОМАГАНЕ НА ФИЗИЧЕСКАТА АКТИВНОСТ, ФИЗИЧЕСКОТО ВЪЗПИТАНИЕ, СПОРТА И СПОРТНО-ТУРИСТИЧЕСКАТА ДЕЙНОСТ, ОТ СПОРТНИЯ КАЛЕНДАР НА ОБЩИНА БУРГАС

Приета с решение на Общински съвет - Бургас, по т. 33, Протокол № 6/ 28.01.2020 г.; изм. и доп. с решения на Общински съвет – Бургас, по т.4, Протокол №19/26.01.2021 г.

Раздел I
Общи положения

Чл. 1. Тази наредба определя условията и реда за финансиране и подпомагане физическата активност и физическото възпитание, спорта и спортно туристическата дейност чрез провеждане на мероприятия – състезания и прояви включени в спортния календар на Община Бургас.
Чл. 2. По реда на наредбата със средства от общинския бюджет се финансират спортни мероприятия, включени в спортния календар на Община Бургас за всяка календарна година, организирани от организации, развиващи спортна и спортно-туристическа дейност на територията на общината.

Раздел ІI
Спортен календар

Чл. 3. (1) Спортни мероприятия, които се финансират от Община Бургас за съответната година, се включват в спортния календар.
(2) Спортният календар на Община Бургас се съставя въз основа на внесени предложения по реда на Раздел IV от наредбата, от организации – спортни клубове, спортни федерации, национални спортни организации и организации развиващи спортно-туристическа дейност.
	(3) Спортният календар се публикува на интернет страницата на Община Бургас.
	(4) При провеждане на спортните мероприятия от спортния календар организаторите на събитието са длъжни в рекламните материали, на плакетите и грамотите, в обявленията за събитието, в сценичното оформление, свързано с официална церемония по откриване, закриване на проявата, при награждаване на участниците, да присъства надпис „С подкрепата на Община Бургас“ и герба на Общината. 
Чл. 4. (1) В спортния календар могат да се включат до две мероприятия на организация с различен ранг на проявата (градска, международна, традиционна, световно, европейско или балканско първенство), като партньор на Община Бургас в организирането и провеждането им са организации по чл. 3, ал. 2, развиващи вида спорт, за който е съответното мероприятие.
(2) Одобрения спортен календар може да бъде допълван от Община Бургас през годината с мероприятия за масов спорт, както и такива, които ще организира самостоятелно или с други организации по чл.3, ал.2.



Раздел III
Условия за финансово подпомагане

Чл. 5. (1) Право на финансово подпомагане по тази Наредба имат спортни организации и организации развиващи спортно-туристическа дейност, които имат седалище и развиват дейност на територията на Община Бургас, както следва:
1. Спортни клубове, регистрирани на територията на Община Бургас, които членуват в лицензирана спортна федерация;
2. Клубове за хора с увреждания, които членуват в лицензирана спортна федерация;
3. Училищни спортни отбори и спортни клубове на висши училища;
4. Асоциацията на ветераните спортисти, които членуват в лицензирана спортна федерация;
5. Туристически дружества;
6. Юридически лица с нестопанска цел, регистрирани за осъществяване на общественополезна дейност, които организират и насърчават децата и младежите да се занимават с физическа активност, спорт и спортно-туристическа дейност.
	Чл. 6. Не се финансират по настоящата наредба организации по чл. 5:
	1. когато членове на управителните им органи са осъдени с влязла в сила присъда за умишлени престъпления по Глава 5 „Престъпления против собствеността“, Раздели III и IV от наказателния кодекс;
	2. които са търговски дружества;
	3. за извършване на ремонтна дейност, закупуване на земя, сгради, техника;
4. при организиране на кръгове от държавни първенства, национални турнири, национални купи; 
5. които имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата и към Община Бургас, установени с акт на компетентен орган, съгласно законодателството, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;
6. които са в производство по несъстоятелност или ликвидация или са обявени в несъстоятелност.

Раздел ІV
Ред за кандидатстване за финансово подпомагане 

Чл. 7. Организациите по чл. 5 от Наредбата, кандидатстващи за финансово подпомагане от Община Бургас за организиране и провеждане на спортно мероприятие, входират в деловодството на Община Бургас, до Кмета на Община Бургас, в срок до 15-ти декември на предходната година, следните документи:
1. информация за спортното мероприятие (Приложение № 1 „Предложение за организиране и провеждане на спортно мероприятие по чл. 7, т. 1“), което за спортни организации по смисъла на чл.11, ал.2 от Закона за физическото възпитание и спорта следва задължително да е включено в календара на съответната федерация, ведно с разчет за разходване на искания размер на финансовото подпомагане. (Приложение № 2 „Финансов план“);
2. декларация за обстоятелствата (Приложение № 5) от наредбата;
3. декларация за наличието на финансиране от Министерството на младежта и спорта  или съответната спортна федерация;
4. декларация от ръководството на организацията относно обстоятелства за наличието или липсата на събиране на такси и/или дарения от участниците или от законните им представители при провеждането на спортното мероприятие, както и дали се предвижда спонсорство;
5.  регламент или наредба за провеждане на спортното мероприятие.
Чл. 8. (1) (изм. Протокол №19/26.01.2021 г.) Предложението по чл. 7, т. 1 се разглежда от Комисия в състав от 7 члена, от които 3-ма общински съветника, като 2-ма от тях избрани на заседание на Общински съвет – Бургас и председателят на Постоянната комисия по спорт, деца и младежки дейности (ПКСДМД) към Общински съвет Бургас по право, както и 4-ма служители от  общинска администрация, определени със заповед на Кмета на Община Бургас. Комисията избира от своя състав председател и подготвя проект на годишен спортен календар, съдържащ спортни мероприятия и съответните суми за финансовото им подпомагане, съгласно спецификата на спорта (олимпийски/неолимпийски), вида на състезанието, брой дни и участници, както и обществения интерес към проявата.
(2) (изм. Протокол №19/26.01.2021 г.) В срок до края на месеца, предхождащ приемането на общинския бюджет, комисията изпраща проекта на годишния спортен календар до кмета на община Бургас, който го одобрява и прилага към проекта за бюджета.
(3) (нова, Протокол №19/26.01.2021 г.) Годишният спортен календар се приема от Общински съвет – Бургас с приемането потри бюджета за съответната година.
(4) (изм. Протокол №19/26.01.2021 г.) Община Бургас, писмено уведомява организациите по чл. 5 от Наредбата за включването на мероприятията в спортния календар, като посочва и размера на определените средства, които ще бъдат предоставени от Община Бургас. Уведомяване се извършва и до организациите, чиито заявления не са одобрени. 
		(4) Одобрените и включени в спортния календар мероприятия се представят с приложение към проекта на бюджета на Община Бургас за съответната година и се гласуват от Общински съвет – Бургас с приемането на бюджета. 
Чл. 9. Община Бургас подпомага реализирането на всички спортни мероприятия, включително с благотворителна цел, включени в общинския календар, като осигурява безплатно ползване на спортните бази в дните на тяхното провеждане и публично оповестява мероприятията, посредством пресцентъра на общината.
           Чл. 10. (1) Размер на финансовото подпомагане. Община Бургас подпомага финансово, както следва:
1. организиране и провеждане на световни, европейски и балкански първенства в град Бургас със сума в размер до 100 000 хил. лв. 
2. организиране и провеждане на международни турнири и първенства в град Бургас със сума в размер до 10 000 хил. лв. 
3. организиране и провеждане на традиционни и градски прояви, мероприятия за масов спорт и за хора с увреждания, финали на ученически и университетски игри, както и туристически прояви организирани от бургаски клубове, популяризиращи различните видове спорт в град Бургас със сума в размер до 5 000 хил. лв. 
(2) Община Бургас може да подпомага финансово организиране и провеждане на  световни и европейски първенства на територията на Община Бургас над посочения праг по ал. 1, т. 1 и т. 2, след решение на Общински съвет – Бургас. 
	(3) Основни критерии за определяне размера на финансовото подпомагане:
	1. Икономически ефект за Община Бургас;
	2. Ранг на проявата;
	3. Престижност.
Раздел V
Начин на разходване на финансовото подпомагане

Чл. 11. Средствата, отпускани за организиране и провеждане на прояви от спортния календар, могат да бъдат разходвани, както следва за: 
1. медицинско обслужване, охрана, допинг контрол, техническо и санитарно обслужване;
2. паричен награден фонд;
3. купи, медали, плакети, грамоти, спортни пособия, спортна екипировка;
4. разходи за транспорт, свързани с участие на състезателите в съответното спортно мероприятие;
5. за съдийски хонорари по ведомост;
6. наем за ползване на съответното съоръжение и/или спортен обект, свързани с проявата, когато не е общинска собственост;
7. храна и нощувка за участници и съдии по време на проявата;
8. озвучаване, водещ и сценично оформление, свързани с официална церемония по откриване и закриване на съответната спортна проява и цветя;
9. други специфични разходи, пряко свързани със спортната проява;
10. кетъринг.
Чл. 12. В рамките на определения бюджет за мероприятието, разходите за храна и нощувка за участници и съдии, кетъринг, паричен награден фонд, водещ и сценично оформление, свързани с официална церемония по откриване и закриване на съответната спортна проява могат да се поемат от Община Бургас. 
Чл. 13. Прояви, в които Община Бургас е съорганизатор със съответната федерация и в които има такса участие, същата се събира от федерацията. Сумата следва да бъде преведена по банков път в Община Бургас. С приемо-предавателен протокол платежните документи и списъкът на участниците се предават в съответната дирекция в 3-дневен срок след приключване на мероприятието. Посочените средства се събират в набирателна сметка на Община Бургас и се използват, както следва: 
1. за дофинансиране на други разходи, пряко свързани с проявата; 
2. за дейности, свързани с масов спорт и за финансово подпомагане на
3. спортни и спортно-туристически прояви, извън спортния календар;
4. за чествания на спортисти и спортни деятели;
5. за трансгранично сътрудничество в областта на спорта;
6. за подпомагане развитието на училищния и университетския спорт;
7. за традиционни церемонии по награждаване;
8. за обучения и семинари в областта на спорта.
Разходването на средствата се одобрява с решение на Постоянната комисия по спорт, деца и младежки дейности към Общински съвет Бургас.
Чл. 14. Началник отдел „Спорт“ изготвя финансова план-сметка за разходите по чл. 12 от наредбата, когато Община Бургас организира мероприятията. 
Чл. 15. Организациите по чл. 5 от Наредбата представят в отдел „Спорт“ план-сметка по образец (Приложение № 3), за разпределяне на разходите, извън посочените в чл. 12 за провеждане на мероприятията.
		Чл. 16. Условията за финансово подпомагане от Община Бургас на спортни мероприятия, взаимните задължения и отговорности, разходването и отчитането на предоставените финансови средства на организациите по чл.5 от Наредбата се уреждат с договор, като неразделна част от него е одобрената от ресорния заместник кмет план-сметка представена от съответната организация (Приложение № 3) и финансовата план-сметка на Община Бургас. 
Чл. 17. Ако планирано в Спортния календар мероприятие не може да бъде проведено, организацията заявила спортното събитие е длъжна своевременно да уведоми Община Бургас с писмо, входирано  в деловодството на Община Бургас.

Раздел VI
Мониторинг 

	Чл. 18. (1) Общинският съвет оправомощава ПКСДМД (постоянна комисия по спорт, деца и младежки дейности) от негово име да извършва наблюдение и мониторинг съвместно с общинска администрация по изпълнението на спортните прояви.
(2) Началника на отдел „Спорт“ към община Бургас“, изготвя ежемесечни графици на мероприятията от спортния календар, планирани за следващия месец. Графиците се изготвят до десето число на предходния месец и се представят за съгласуване на редовните заседания на ПКСДМД към Общинския съвет. Освен служителите от общинска администрация като делегирани представители (делегати) на мероприятията от спортния календар могат да присъстват и общински съветници, при заявено писмено желание от тяхна страна до председателя на ПКСДМД. Комисията със свое решение съгласува окончателните графици, като се добавят като делегати и заявилите желание общински съветници. За дадено спортно мероприятие могат да бъдат включени в графиците неограничен брой делегати.
(3) След приключване на мероприятието, в тридневен срок, делегатите изготвят доклад, в който отразяват становището си за проведеното мероприятие. В становището делегатът може да отрази и свои препоръки към организаторите за бъдещи прояви. Докладите се представят на началника на отдел  „Спорт“, който въз основа на тях изготвя до десето число на съответния месец обобщен анализ на проведените през предходния месец прояви от Спортния календар.   
(4) Становището на делегата се дава въз основа на следните препоръчителни критерии:
1. обществена полза от мероприятието;
2. публичен интерес към мероприятието;
3. съответствие между заявения предварително ранг и статут;
4. на мероприятието с това на проведеното събитие;
5. спазване на регламента/наредбата/ за провеждане на;
6. спортното събитие;
7. спазване на добрия тон и общоприетите норми на;
8. поведение от състезатели, треньори, ръководители, родители на състезатели и публика;
9. организация на мероприятието;
10. медийно отразяване на събитието;
11. постигнати цели и косвени ползи за община Бургас.	
(5) ПКСДМД ежемесечно на редовното си заседание разглежда и приема обобщения анализ за проведените през предходния месец прояви от Спортния календар. 
(6) На  редовното  заседание  на   ПКСДМД  през  месец  декември, началника на отдел „Спорт“ внася за приемане обобщен доклад за изпълнението на спортния календар за годината, в който се прави анализ на всички спортни мероприятия, проведени по него. Анализът в приетия доклад от ПКСДМД е от съществено значение за  включването на мероприятията, предложени от спортните организации в спортния календар за следващата година и финансирането им от Община Бургас.


Раздел VII
Ред за отчитане. Контрол и санкции.

Чл. 19. Организациите по чл. 5 от Наредбата са длъжни да разходват предоставените им средства от общинския бюджет законосъобразно, при спазване на принципите за икономичност, ефективност и ефикасност. 
Чл. 20. Организациите по чл. 5 от Наредбата, които са получили средства от общинския бюджет, отчитат и доказват пред Община Бургас законосъобразността на разходваните средства, съгласно изискванията на Закона за счетоводството и на счетоводните стандарти, в съответствие с одобрената план-сметка.
            Чл. 21. (1) В едномесечен срок от датата на приключване на мероприятието, организацията, получила финансиране за провеждането му, входира в деловодството на Община Бургас до Дирекция „Бюджет и финанси“:
а) протокол от състезанието заверен от съответните длъжностни лица на организатора на спортното мероприятие;
б) финансов отчет за разходването на отпуснатите средства (Приложение № 4) за проверка за съответствие с финансовата план-сметка. В приложение на финансовия отчет се предоставят копия от първичните разходно-оправдателни документи, заверени „Вярно с оригинала“  и подпис от вносителя.
(2) В едномесечен срок от датата на приключване на мероприятието, организациите, получили финансиране по тази наредба възстановяват в пълен размер остатъка от отпуснатата, но неизразходвана сума по договора за финансиране.
(3) Към финансовия отчет се прилага и декларация, че отчетените разходи не са финансирани по друг проект или програма и че липсва друго финансиране с публични средства за същите дейности.
Чл. 22. (1) В 7-модневен срок от представяне на документите по чл. 21, ал. 1 от Наредбата, длъжностни лица от отдел „Спорт“, в това число експерт – финансист от дирекцията, извършват проверка на предоставения отчет и приложените документи и изготвят становище, което се изпраща на зам.-кмет „Бюджет, финанси и икономика“ и на Председателя на ПКСДМД.
(2) Отчетът и становището към него се предоставя на отдел „Финансово-счетоводни дейности“ към дирекция БФ за последващ контрол и съхранение. 
(3) При наличие в становището на докладвани случаи на незаконосъобразно и нецелесъобразно разходване на предоставените от Община Бургас средства за спортни мероприятия, в това число и несъответствие в ранга и статута на проведеното мероприятие с първоначално планираното, дирекция БФ извършва последваща проверка и при потвърждение писмено уведомява спортната организация за налагане на санкционна мярка – да възстанови усвоените средства, ведно със законната лихва от датата на получаването им до окончателното им изплащане.
Чл. 23. (1) Всички разходно-оправдателни документи трябва да бъдат попълнени съгласно изискванията на чл. 6 от Закона за счетоводството.
(2) При плащане в брой задължително всяка фактура трябва да бъде придружена с фискален бон. Фискален бон представен без фактура не се признава за разход.
(3) При плащане по банков път се представя копие от платежно нареждане. Всички разходно-оправдателни документи се предоставят към отчета във вид на копия, като копията на съставените и издадените от спортната организация документи трябва да се заверят „Вярно с оригинала”, подпис и печат на организацията.
(4) Всички разходно-оправдателни документи трябва да са в рамките на продължителността на мероприятието и да отговарят на финансовия план, представен от съответната организация. Разходи, извършени извън съответния финансов план, не се признават.
(5) При отчитате на транспортните разходи следва да се прилагат:
	1. копие от фактури с посочен маршрут, дата на пътуване, име на превозвача и фискален бон или платежно нареждане;
	2. копие от фактури за гориво с фискален бон и приложена обяснителна записка с маршрута, вида на ползваното превозно средство, разходната норма на превозното средство и дата на пътуването, съответстващата на периода на мероприятието;
	3. копие от билети за транспорт, с осигурена видимост на поредните им номера, стойността им, фирма на превозвач и при необходимост – обяснителна записка с маршрута и дата на пътуването;
	4. Община Бургас поема разходите за транспорт извън страната само за международни участия на ученици, хора с увреждания и ветерани.
(6) При отчитане на разходи за нощувки се прилагат първични счетоводни документи, придружени със списък на състезателите и треньорите, съдии и делегати, ползвали услугата. 
(7) При отчитане на разходи за наем на помещения и съоръжения се представя копие на сключен договор за наем, като към него:
1. при физическо лице – наемодател, се прилага и двустранно подписана разписка, придружена с разходен касов ордер от спортната организация, платила наема;
2. при юридическо лице – наемодател, се прилага фактура и платежно нареждане.
Чл. 24. Не се признават за разход фактури за: вода, електрическа енергия, телекомуникационни и копирни услуги, реклама, офис техника и оборудване, разходи свързани с телевизионни права, в които Община Бургас не е страна по договор, както и разходи, нямащи отношение към спортното мероприятие и неотговарящи на финансовия план на съответната организация по чл.5 от Наредбата.                                                  
 Чл. 25. Не се финансират по настоящата наредба организации, когато:
	1. не са подали заявление в срока по чл.8 от настоящата наредба;
		2. не са представили финансов отчет за разходваните средства, ведно с разходно-оправдателни документи, до 1 /един/ месеца след приключването на мероприятието;
3. не използват финансовите средства по предназначение; 
4. предоставените по реда на тази наредба финансови средства, които не са разходвани по предназначение, не са отчетени съгласно изискванията на тази наредба или чието отчитане не е прието, се възстановяват от съответната финансирана организация в пълен размер, по банков път по набирателна сметка на Община Бургас;
5. организации, финансирани по реда на настоящата наредба, отчели предоставените им средства чрез неистински документи или документи с невярно съдържание, независимо от отговорността и санкциите по други закони, не се допускат за кандидатстване за следващите две календарни години.

Раздел VII
Допълнителни разпоредби 

§1. „международна проява“ се счита тази, в която вземат участие не по-малко от три чужди държави. 





Раздел IX
Преходни и заключителни разпоредби 

§ 2. Наредбата се приема на основание чл. 133, ал. 4 от Закона за физическото възпитание и спорта.
§ 3. Наредбата е приета с Решение на Общински съвет – Бургас, по т. 33 от дневния ред на заседанието, проведено на 28.01.2020 г. (Протокол №6) и влиза в сила от деня на приемането си. 
            § 4. Тази наредба отменя: Наредба за условията и реда за финансово подпомагане на спортните мероприятия, включени в календара на Община Бургас, приета с решение на Общински съвет – Бургас, по т.3, Протокол № 34/28.11.2017 г.





Председател на Общински съвет Бургас:
				     		
/Проф. д-р Севдалина Турманова/

 
Секретар на Община Бургас:
    
/Божидар Кънчев/





























Приложение №1
Към чл. 7, т. 1


ДО
КМЕТА НА 
ОБЩИНА БУРГАС


ПРЕДЛОЖЕНИЕ ЗА ОРГАНИЗИРАНЕ И ПРОВЕЖДАНЕ НА СПОРТНО МЕРОПРИЯТИЕ 

 От: ________________________________________________________________

Председател на: ______________________________________________________________

Във връзка с организирането и провеждането на спортното мероприятие: ________________________________________________________________________________________________________________________________

ПРИЛАГАМ СЛЕДНИТЕ ДОКУМЕНТИ :

1.  _____________________________________________________________

2. ______________________________________________________________

3. ______________________________________________________________

4. ______________________________________________________________

5. ______________________________________________________________

6. ______________________________________________________________

7. ______________________________________________________________


гр. Бургас								Декларатор: ___________
__________								/подпис и печат/
/дата/


Лице и адрес за контакт: _______________________________________________________




Приложение № 2
Към чл.7, т.1
 
  
От СК/ТД: ________________________________________________________________ 
За мероприятие: ________________________________________________________________ 
Дата на мероприятие /от ... до .../: ________________________________________________
 Място на мероприятието: ________________________________________________________
 Участници /план/  брой отбори: ___________________________________
брой състезатели: _______________________________ 

Финансов план на цялото мероприятие:

_____________________________________________________лв.
 __________________________________________________лв.
_________________________________________ лв.
____________________=___________ лв.
            ____________________=___________ лв.
					
ОБЩО: ________________ лв.									

Председател:     /подпис и печат/
























Приложение № 3
Към чл.15 и чл.16

ФИНАНСОВ ПЛАН НА ОДОБРЕНИТЕ СРЕДСТВА ОТ ОБЩИНА БУРГАС



От организация: ___________________________________________________________________
За мероприятие: ___________________________________________________________________
Дата на мероприятието /от ... до .../: ___________________________________________________
Място на мероприятие: ___________________________________________________________
Участници /план/ 
Очакван брой групи: ___________________________________
Очакван брой участници: _______________________________


Финансов план на одобрените средства от Община Бургас:

_____________________________________________________лв.
 __________________________________________________лв.
_________________________________________ лв.
____________________=___________ лв.
            ____________________=___________ лв.
					
ОБЩО: ________________ лв.									

Моля средствата да бъдат преведени по сметка на Спортен клуб/Сдружение:
______________________________________________________________________
_______________________________________________________________________
Банкова сметка:_________________________________________________________

Председател:     /подпис и печат/













Приложение № 4
Към чл. 21

ДО
КМЕТА НА
ОБЩИНА БУРГАС

ОТЧЕТ
/до един месеца след реализиране на спортното мероприятие/

От организация: ___________________________________________________________________
За мероприятие: ___________________________________________________________________
Дата на мероприятието /от ... до .../: ___________________________________________________
Място на мероприятието: ___________________________________________________________
Участници 
брой групи: ___________________________________
брой участници: _______________________________

Приложени отчетни документи:

1. Фактура № ______________________; платежен документ (фискален бон, РКО или платежно нареждане)

2. ________________________________________________________________________

3. ________________________________________________________________________

4. ________________________________________________________________________

5. ________________________________________________________________________

Лице и адрес за контакт:
 _______________________________________________________
								                      Председател: _________________                                                                                  /подпис и печат/











Приложение № 5
Към чл. 7, ал. 1, т. 2





Д Е К Л А Р А Ц И Я 

от

………………………………………………………………………………….
(име, презиме и фамилия на представляващия кандидатстващата организация)

…………………………………………………………………………………..
(наименование на кандидатстващата организация)


	УВАЖАЕМИ ГОСПОДИН КМЕТЕ,

С настоящата декларирам, че:

1. Предоставената от мен информация относно представляваната от мен  организация, е вярна и пълна.
2. При промяна в обстоятелствата или данните, свързани с представляваната от мен  организация, се задължавам да информирам своевременно Община Бургас.





Дата: ……………….					       ДЕКЛАРАТОР: ……………………
									           /подпис и печат/

									…………………………...
										/име, фамилия/

